‘আত্মসমর্পণ’ না হলে ‘খতম’, মাও দমনে চরম হুঁশিয়ারি শাহের

ওয়েবডেস্ক- আত্মসমর্পণ (Surrender) না হলে খতম (Elimination) । আর নয়, অনেক হয়েছে, আর কোনও আলোচনা হবে না, মাওবাদীদের (Maoists) চরম হুঁশিয়ারি দিলেন স্বরাষ্ট্রমন্ত্রী অমিত শাহ (Amit Shah)।

শনিবার বস্তার (Bastar) জেলায় ভাষণ দিতে গিয়ে অমিত শাহ বলেন, ছত্তিশগড়ের (Chhattisgarh) উন্নয়নে গত দশকে প্রায় ৫ লক্ষ কোটি টাকা বিনিয়োগ করা হয়েছে, তাহলে আর কী কথা বলার বাকি আছে?” কেন্দ্রীয় স্বরাষ্ট্রমন্ত্রী অমিত শাহ শনিবার মাওবাদী গোষ্ঠীগুলির সঙ্গে সমস্তরকম আলোচনার সম্ভাবনা দৃঢ়ভাবে নস্যাৎ করে দিয়েছেন। অমিত শাহ বলেন, কেন্দ্র বা ছত্তিশগড় সরকার কেউই আলোচনায় বসতে ইচ্ছুক নয়।

রাজ্য সরকারের সঙ্গে আলোচনা বসতে চেয়ে আগ্রহ প্রকাশ করে মাওবাদী গোষ্ঠীগুলি সম্প্রতি লিফলেট এবং চিঠি প্রকাশ করেছে। এই চিঠির প্রতিক্রিয়ায় এইভাবে আক্রমণাত্মক ভঙ্গিতে বক্তব্য রাখলেন স্বরাষ্ট্রমন্ত্রী।

কেন্দ্রীয় স্বরাষ্ট্রমন্ত্রী বলেন, “প্রধানমন্ত্রী মোদির পক্ষ থেকে, আমি আপনাকে আশ্বস্ত করতে চাই যে ৩১ মার্চ, ২০২৬ এর পরে, এই নকশালপন্থীরা আপনার উন্নয়ন বা আপনার অধিকার থামাতে পারবে না। অনেক কাজ হয়েছে, এবং অনেক কাজ বাকি আছে, তবে আমার পূর্ণ আস্থা আছে। সরকারের অবস্থান স্পষ্ট করে অমিত শাহ বলেন, একটাই পথ খোলা আছে, নয় আত্মসমর্পণ করুন না হলে নির্মূলের মুখোমুখি তৈরি থাকুন।

আরও পড়ুন-  বেঙ্গালুরুতে ইজরায়েলি দূতাবাসে বোমা হামলার হুমকি

উল্লেখ্য, কেন্দ্রীয় স্বরাষ্ট্রমন্ত্রী দশেরা উদযাপনে অংশ নিতে বস্তারে রয়েছেন। ছত্তিশগড়ে ৭৫ দিন ধরে দশেরা উদযাপনের একটি ঐতিহ্যবাহী পদ্ধতি রয়েছে। জগদলপুরে এক সমাবেশে ভাষণ দেওয়ার সময়, ছত্তিশগড়ের গ্রামবাসীদের মূলধারা থেকে বিচ্যুত মাওবাদীদের অস্ত্র রেখে রাজ্যের অগ্রগতিতে এগিয়ে আসার জন্য আহবান জানান অমিত শাহ।

তিনি বলেন, উন্নয়ন প্রকল্পের জন্য ইতিমধ্যেই ৪.৪০ লক্ষ কোটি টাকা অনুদান দেওয়া হয়েছে। যার ফলে নতুন শিল্প, শিক্ষা প্রতিষ্ঠান এবং হাসপাতাল গড়ে উঠেছে। প্রধানমন্ত্রী নরেন্দ্র মোদি নকশাল সহিংসতায় ক্ষতিগ্রস্ত পরিবারের জন্য ১৫,০০০ এরও বেশি ঘর নিশ্চিত করেছেন। মাও দমনে সরকারের ভূমিকার কথা তুলে ধরেন তিনি। শাহ বলেন, আর মাওবাদীদের সঙ্গে আলোচনার কিছু নেই, সরকারে তরফ থেকে উন্নতমানের পুণর্বাসনের প্যাকেজ দেওয়া হয়েছে। একবার একটি গ্রাম নকশাল মুক্ত হয়ে গেলে ছত্তিশগড় সরকার ১ কোটি টাকা দেবে।

গত এক মাসেই ৫০০ জনেরও বেশি মাওবাদী আত্মসমর্পণ করেছে। যদি তারা আত্মসমর্পণ না করে, তাহলে আমাদের নিরাপত্তা বাহিনী ৩১ মার্চ, ২০২৬ সালের মধ্যে দেশ থেকে নকশালবাদ নির্মূল করতে প্রস্তুত।

Chhattisgarh: Union Home Minister Amit Shah says, “On behalf of PM Modi, I want to assure you that after March 31, 2026, these Naxalites will not be able to stop your development or your rights. Much work has been done, and much work remains, but I have full confidence that… pic.twitter.com/iybBXnNucW

— IANS (@ians_india) October 4, 2025

উল্লেখ, সরকারি তথ্য অনুসারে, নিরাপত্তা বাহিনী অভিযান জোরদার করেছে, যার ফলে গত ১৩ মাসে ৯৮৫ জন মাওবাদী আত্মসমর্পণ করেছে। ১,১৭৭ জনকে গ্রেফতার করা হয়েছে এবং এনকাউন্টারে খতম হয়েছে ৩০৫ জন।

দেখুন আরও খবর-