মোদির সফরের আগেই বড় ঘটনা ছত্তিশগড়ে, জানুন আপডেট

ওয়েব ডেস্ক: প্রধানমন্ত্রী নরেন্দ্র মোদির (PM Narendra Modi) সফরের আগে ফের শিরোনামে ছত্তিশগড় (Chhattisgarh)। বিজাপুর জেলায় একইসঙ্গে আত্মসমর্পণ (Surrender) করলেন ৫০ জন মাওবাদী (Maoist)। তাঁদের মধ্যে ১৪ জনের মাথার দাম মোট ৬৮ লক্ষ টাকা ধার্য করা হয়েছিল। রবিবার রাজ্য পুলিশ ও কেন্দ্রীয় রিজার্ভ পুলিশবাহিনীর ঊর্ধ্বতন কর্তাদের সামনে অস্ত্র সমর্পণ করেন তাঁরা। ‘অন্তঃসারশূন্য এবং অমানবিক মাওবাদী রাজনীতি, নিষিদ্ধ ঘোষিত সিপিআই (মাওবাদী) নেতাদের দ্বারা আদিবাসীদের শোষণ এবং আন্দোলন নিয়ে মতপার্থক্যের’ কারণ দেখিয়ে তাঁরা মূলধারায় ফেরার সিদ্ধান্ত নিয়েছেন।

বিজাপুরের এসএসপি জিতেন্দ্রকুমার যাদব জানান, আত্মসমর্পণকারীরা নিরাপত্তাবাহিনীর ছাউনি স্থাপন এবং ‘নিয়া নেল্লানার’ প্রকল্পের মাধ্যমে প্রশাসনের মৌলিক পরিষেবা প্রদানকে ইতিবাচক হিসেবে দেখেছেন। এছাড়াও, এই বিপুল আত্মসমর্পণের নেপথ্যে জেলা রিজার্ভ গার্ড, বস্তার ফাইটার্স, স্পেশ্যাল টাস্ক ফোর্স, সিআরপিএফ এবং ‘কোবরা’ ইউনিটেরও বড় অবদান রয়েছে বলে জানা গিয়েছে।

আরও পড়ুন: হিমাচল প্রদেশে ধস, মৃত ছয়, আহত অনেকে

পুলিশের দেওয়া তথ্য অনুযায়ী, আত্মসমর্পণকারী ৫০ জনের মধ্যে ছ’জনের প্রত্যেকের মাথার দাম ছিল আট লক্ষ টাকা। তিন জনের মাথার দাম পাঁচ লক্ষ টাকা করে এবং পাঁচ জনের মাথার দাম এক লক্ষ টাকা করে ধার্য ছিল। সব মিলিয়ে এদিন যারা আরমসমর্পণ করলেন, তাঁদের মাথা মোট দাম ছিল ৬৮ লক্ষ টাকা। তবে এবার এই ৫০ জনকে সরকারি পুনর্বাসন নীতির আওতায় পুনর্বাসনের দেওয়া হবে।

প্রসঙ্গত, রবিবার ছত্তিশগড়ের বিলাসপুরে পৌঁছেছেন প্রধানমন্ত্রী নরেন্দ্র মোদি। সেখানে ৩৩,৭০০ কোটি টাকারও বেশি বরাদ্দের একাধিক উন্নয়ন প্রকল্পের শিলান্যাস করার কথা রয়েছে তাঁর। তাই মোদির সফরের কয়েক ঘণ্টা আগেই এত সংখ্যক মাওবাদীর আত্মসমর্পণ প্রশাসনের জন্য এক গুরুত্বপূর্ণ সাফল্য বলে মনে করা হচ্ছে।

দেখুন আরও খবর: