মাওবাদে ‘নো টলারেন্স’, ছত্তিশগড়ে বিরাট সাফল্য যৌথ বাহিনীর

ওয়েব ডেস্ক: বিগত কয়েকমাসে ছত্তিশগড়ে (Chhittisgarh) মাওবাদী (Maoists) দমন অভিযান নতুন মাত্রা পেয়েছে। বিশেষ করে কেন্দ্রের নির্দেশ এবং রাজ্য সরকারের সক্রিয় পদক্ষেপে নিরাপত্তাবাহিনীকে সম্পূর্ণ স্বাধীনতা দেওয়া হয়েছে। এর ফলে মাত্র দু’মাসের মধ্যেই ৭০ জনেরও বেশি মাওবাদীকে নিকেশ করা সম্ভব হয়েছে। কেন্দ্রীয় স্বরাষ্ট্রমন্ত্রী অমিত শাহ আগেই ঘোষণা করেছিলেন যে, ২০২৬ সালের মার্চের মধ্যে দেশকে মাওবাদীমুক্ত করা হবে। সেই লক্ষ্যেই চলতি বছর থেকে মাওবাদী বিরোধী অভিযান আরও জোরদার হয়েছে।

ছত্তিশগড় প্রশাসনের দেওয়া তথ্য অনুযায়ী, গত ১৩ মাসে রাজ্যে ৩৫৮ জন মাওবাদী নিহত হয়েছেন, গ্রেফতার হয়েছেন ১১৭৭ জন। এর পাশাপাশি আত্মসমর্পণ (Surrender) করেছেন ৯৮৫ জন মাওবাদী। এই সংখ্যাগুলিকে বিরাট সাফল্য হিসেবেই দেখছে রাজ্য প্রশাসন। তবে এখানেই থামতে রাজি নয় সরকার ও বাহিনী। বরং আগামী দিনে আরও কঠোর পদক্ষেপ নেওয়ার পরিকল্পনা করা হয়েছে বলে খবর।

আরও পড়ুন: বীরেন সিংয়ের কট্টর সমালোচক মণিপুরের প্রবীণ সাংবাদিকের অপহরণ

গত রবিবার বস্তারের (Bastar) গভীর জঙ্গলে একটি বড় মাপের একটি মাওবাদী দমন অভিযানে নামে ৬০০ প্রশিক্ষিত কমান্ডো। এই অভিযানে নিরাপত্তাবাহিনীর সঙ্গে মাওবাদীদের তীব্র সংঘর্ষ হয়। এতে ৩১ জন মাওবাদী নিহত হন। সংঘর্ষে প্রাণ হারান বাহিনীর দুই জওয়ানও। এই অভিযানের পর স্বরাষ্ট্রমন্ত্রী অমিত শাহ একে ‘বড় সাফল্য’ বলে উল্লেখ করেন।

এদিকে পরিসংখ্যান বলছে, ২০২৪ সালের শুরু থেকেই ছত্তিশগড়ে মাওবাদী বিরোধী অভিযান ব্যাপকভাবে জোরদার হয়েছে। প্রশাসনের দেওয়া তথ্য অনুসারে, এই বছর এখনও পর্যন্ত ৮১ জন মাওবাদী নিহত হয়েছেন। ২০২৩ সালে ছত্তিশগড়ে বিজেপি সরকার ক্ষমতায় আসার পর থেকেই এই অভিযান তীব্র হয়েছে।

দেখুন আরও খবর: